Diari Oficial de la Generalitat Valenciana


Sumari del DOGV 8474, del 29-01-2019 (2019/464)

RESOLUCIÓ de 28 de desembre de 2018, de la Conselleria d'Hisenda i Model Econòmic, per la qual s'autoritza generar crèdits en la secció 19, Servei del deute, com a conseqüència de determinades operacions de préstec a llarg termini per a l'amortització anticipada d'altres préstecs formalitzats per la Generalitat, per import global de 420.892.712,97 euros. Expedient número 06.026/18-175.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8474

Data del DOGV
:   29-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/464


Data del document
:   28-12-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de desembre de 2018, de la Conselleria d'Hisenda i Model Econòmic, per la qual s'autoritza generar crèdits en la secció 19, Servei del deute, com a conseqüència de determinades operacions de préstec a llarg termini per a l'amortització anticipada d'altres préstecs formalitzats per la Generalitat, per import global de 859.272.240,97 euros. Expedient número 06.026/18-175. [2019/464]  
  
Amb data 21 de juny de 2012, la Generalitat va formalitzar amb Bankinter, SA, i Banco Popular Español, SA (totes dues entitats en representació del Fons per al Finançament dels Pagaments a Proveïdors) dos préstecs per import de fins a 954.500.555,70 i 870.631.378,20 euros, respectivament i amb data 19 de novembre i 3 de desembre de 2013, va formalitzar amb l'Institut de Crèdit Oficial (en representació del Fons per al Finançament dels Pagaments a Proveïdors) dos préstecs, per imports de fins a 265.160.222,91 i 01.165.175,60 euros.  
Tots els contractes esmentats preveuen la possibilitat d'amortització anticipada parcial o total dels préstecs sense penalització.  
La Generalitat considera convenient amortitzar anticipadament els citats préstecs i refinançar aquestes amortitzacions amb noves operacions financeres. Per això, amb dates 25 d'octubre i 13 de novembre de 2018, la Generalitat ha formalitzat dos nous préstecs a llarg termini amb Banco Bilbao Vizcaia Argentaria, SA, i Abanca Corporación Bancaria, SA, per import de 293.789.226 i 29.463.928 euros, respectivament, per a l'amortització anticipada dels préstecs esmentats.  
  
D'altra banda, amb data 21 de juny de 2012, la Generalitat va formalitzar amb Caja Rural del Mediterráneo, Ruralcaja, Sociedad Cooperativa de Crédito, ara Cajamar Caja Rural, Sociedad Cooperativa de Crédito, un préstec, per import de fins a 357.215.431,69 euros, que recollia l'obertura d'un compte corrent, el titular del qual és la Generalitat, en la qual s'efectuen els cobraments i pagaments relatius al préstec. Aquest compte és indisponible per a la Generalitat i presenta un saldo a favor de 5.199,74 euros, procedent de devolucions, de l'any 2012, de quantitats prèviament disposades del préstec esmentat, havent de destinar-se aquesta quantia a l'amortització del referit préstec.  
En els mesos de novembre i desembre de 2018, s'ha produït el venciment de l'amortització anticipada dels préstecs esmentats, l'import dels quals no es contemplava en el pressupost inicial íntegrament, per la qual cosa vistes les quanties consignades en el pressupost per a 2018, que únicament contemplaven les quotes d'amortització ordinàries previstes en els corresponents contractes de préstec, és procedent generar crèdit, per import de 601.609.883,97 euros, en el capítol IX, Passius financers, de la secció 19, «Servei del deute», a fi de possibilitar la comptabilització de les amortitzacions anticipades corresponents.  
A aquest efecte i en virtut del que es disposa en els articles 21 i 24 de la Llei 22/2017, de pressupostos de la Generalitat per a l'exercici 2018, aquesta Conselleria d'Hisenda i Model Econòmic, adopta la següent resolució:  
  
Primer  
S'autoritza un augment del pressupost d'ingressos en l'aplicació 70.35.21.767.90, «Préstecs llarg termini ens fora del sector públic», per import de 460.908.111,97 euros.  
  
Segon  
S'autoritza un augment en el pressupost de despeses en l'aplicació 39.49.67.616.12.5, projecte financer T0461, «Capítol IX, Deute», per import de 491.914.796,97 euros.  
  
València, 28 de desembre de 2018.- El conseller d'Hisenda i Model Econòmic: Vicent Soler i Marco.